Wagennun. D nettat i d tamezwarut ɣer umalu n lɛerc-agi. Tella uqbel taddart Tahanouts, ɣef wakken i aɣ-d-nnan. Zedɣen deg-s ugar n 1000 n yimdanen. Ɛlayet ɣef lebḥar s 600 n lmitrat. Tesɛa tilisa akked At Khelfats, seg usamar ; ma seg umalu ad naf Ifouzar ; seg ugafa tella Makouda ; seg unẓul ad naf Boussoir. Tebḍa taddart d idrumen. Idrumen-a, llan-d ɛlaḥsab n warraw n jeddi-tsen amezwaru. Wagi d Jeddi Ɛli Gueɛrab. Ccix-agi yesɛa 5 warrac akked teqcict, ihi yal yiwen yesɛa adrum-is : At Amar Oukaci, Iamrache, At